2002/744/EY: Komission päätös, tehty 5 päivänä syyskuuta 2002, koristekasvien lisäysaineistoa koskevien yhteisön vertailukokeiden ja testien järjestelyjen vahvistamisesta neuvoston direktiivin 98/56/EY mukaisesti (ETA:n kannalta merkityksellinen teksti) (tiedoksiannettu numerolla K(2002) 3300)



Virallinen lehti nro L 240 , 07/09/2002 s. 0063 - 0064



Komission päätös, tehty 5 päivänä syyskuuta 2002, koristekasvien lisäysaineistoa koskevien yhteisön vertailukokeiden ja testien järjestelyjen vahvistamisesta neuvoston direktiivin 98/56/EY mukaisesti (tiedoksiannettu numerolla K(2002) 3300) (ETA:n kannalta merkityksellinen teksti) (2002/744/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon koristekasvien lisäysaineiston pitämisestä kaupan 20 päivänä heinäkuuta 1998 annetun neuvoston direktiivin 98/56/EY(1) ja erityisesti sen 14 artiklan 2 ja 4 kohdan, sekä katsoo seuraavaa: (1) Direktiivissä 98/56/EY säädetään järjestelyistä, jotka komission on tehtävä siementen ja lisäysaineiston yhteisön vertailukokeita ja testejä varten. (2) Olisi varmistettava, että ainakin joidenkin valittujen kasvien kokeisiin ja testeihin otettavat näytteet ovat riittävän edustavia. (3) Oikeiden johtopäätösten tekemiseksi kaikkien jäsenvaltioiden olisi osallistuttava yhteisön vertailukokeisiin ja testeihin, jos niiden alueella tavanomaisesti lisätään tai pidetään kaupan kyseisten kasvien siemeniä. (4) Kokeiden ja testien tekemistä koskevat tekniset järjestelyt on vahvistettu koristekasvien lisäysaineistoa käsittelevässä pysyvässä komiteassa. (5) Vuonna 2002 korjattua lisäysaineistoa koskevat yhteisön vertailukokeet ja testit olisi tehtävä vuosina 2002-2005, ja näitä kokeita ja testejä koskevat yksityiskohdat olisi vahvistettava. (6) Yli vuoden kestävien yhteisön vertailukokeiden ja testien osalta komission olisi, edellyttäen että tarvittavat määrärahat ovat saatavilla, hyväksyttävä ensimmäistä vuotta seuraavat kokeiden ja testien osat ilman koristekasvien lisäysaineistoa käsittelevän pysyvän komitean lausuntoa. (7) Tässä päätöksessä säädetyt toimenpiteet ovat koristekasvien lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Vuosina 2002-2005 on tehtävä liitteessä lueteltujen kasvien lisäysaineiston yhteisön vertailukokeet ja testit. Vuonna 2002 ja 2003 tehtävien kokeiden ja testien enimmäiskustannukset vahvistetaan liitteessä. Kokeita ja testejä koskevat yksityiskohdat vahvistetaan liitteessä. 2 artikla Kaikkien jäsenvaltioiden on osallistuttava yhteisön vertailukokeisiin ja testeihin, jos niiden alueella tavanomaisesti lisätään tai pidetään kaupan liitteessä lueteltujen kasvien siemeniä ja lisäysaineistoa. 3 artikla Jos määrärahoja on saatavilla, komissio voi päättää liitteessä tarkoitettujen kokeiden ja testien jatkamisesta vuosina 2004 ja 2005. Tällä perusteella jatketun kokeen tai testin enimmäiskustannukset eivät saa ylittää liitteessä täsmennettyä määrää. 4 artikla Tämä päätös on osoitettu kaikille jäsenvaltioille. Tehty Brysselissä 5 päivänä syyskuuta 2002. Komission puolesta David Byrne Komission jäsen (1) EYVL L 226, 13.8.1998, s. 16. LIITE Vuonna 2002 tehtävät kokeet ja testit: >TAULUKON PAIKKA> Vuonna 2003 tehtävät kokeet ja testit: >TAULUKON PAIKKA> Vuonna 2004 tehtävät kokeet ja testit: >TAULUKON PAIKKA> Vuonna 2005 tehtävät kokeet ja testit: >TAULUKON PAIKKA>